האמת שאנו מחזיקים: מסע אמריקני

האמת שאנו מחזיקים: מסע אמריקני (באנגלית: The Truths We Hold: An American Journey) הוא ספר זיכרונות מאת סגנית נשיא ארצות הברית, קמלה האריס.

הספר פורסם לראשונה בהוצאת ספרי פינגווין ב־8 בינואר 2019.

תקציר 
האריס מפרטת את חייה כבת למהגרים, וכילידת אוקלנד שבקליפורניה וגדלה בברקלי. היא מספרת על שכונת ילדותה כמקום תומך ושכנים טובים ומתארת אותה כ"שכונה מאוחדת שנמצאות שם אחד לשני".

עם הגעתה לבגרות ולאחר לימודיה האקדמיים מספרת האריס על מינוייה לפרקליטת מחוז סן פרנסיסקו וזאת לאחר שניצחה בבחירות את הפרקליט המכהן. האריס מסבירה את ההחלטה שגרמה לה להתמודד לתפקיד בטענה שהיא רצתה לשרת את מה שקראה לו "קורבנות של מערכת משפט שבורה".

לאחר מכן הספר ממשיך בעבדותה של האריס כתובעת הכללית של קליפורניה  ומסתיים בבחירתה לסנאט האמריקאי בבחירות הכלליות שנערכו ב-2016 ובמאבקה נגד ממשל הנשיא דונלד טראמפ.

קבלה 
מגזין ביקורת הספרים האמריקאי, קירקוס ריוויוז  השווה את הספר לטובה לספר הזיכרונות "חלומות מאבי" שכתב נשיא ארצות הברית ה-44, ברק אובמה ב-1995.

בנוסף לכך פורסמה לספר גם ביקורת חיובית מהיומון האמריקאי הוושינגטון פוסט, כותב הביקורת מציין כי לטענתו האזכור של האריס בספר על היועץ המשפטי לממשלת דלאוור, בו ביידן אולי היה גורם אפשרי לבחירתו של אביו, ג'ו ביידן בהאריס כשותפתו למירוץ בבחירות לנשיאות שנערכו ב-2020.

דניאל קורצלבן מהרדיו הציבורי "NPR" מתח ביקורת על הספר וטען כי חסרות בו אנקדוטות חזקות.

הערות שוליים

ספרות פוליטית אמריקאית
ספרים שנכתבו על ידי פוליטיקאים
קמלה האריס
ספרי זיכרונות